**Speranțe efemere...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Speranțe efemere...

Am stat în ploaie ore întregi,

Sub frunze late de stejar,

Curgeau șuroaie, și-nțelegi...

Timpu’ scurs n-avea habar.

Priveam la lume împrejur,

Zburdau umbrele răvășite,

N-aș fi gândit că-i un sperjur

Sau că speranțele-s mințite.

Rătăcit, din frici naive,

În gând spuneam o rugăciune,

Mă-ndemnam printre motive

Și mai speram la o minune.

Într-un târziu te-am apelat,

Pe loc s-a dezlegat misterul,

Răspunsul tău n-a întârziat

Și-am învățat ce-i efemerul.

Acum mi-e teamă să privesc

Prezentu-n nuanțe adulate,

Voi continua să te iubesc...

Până-n amurg, și mai departe.

Autor: Gabriel Stănciulescu